שירה ילון-חיימוביץ

שירה ילון-חיימוביץ (נולדה ב-8 בנובמבר 1962) היא
מרפאה בעיסוק ישראלית, פרופסור חבר
 בקריה האקדמית אונו, דיקנית הפקולטה למקצועות הבריאות, מייסדת החוג לריפוי בעיסוק, ודיקנית הסטודנטים במכללה.

ילון-חיימוביץ עוסקת בהנגשה קוגניטיבית (נגישות לאנשים עם מוגבלות קוגניטיבית), הייתה יועצת לנציבות שוויון זכויות לאנשים עם מוגבלות, חברת הוועדה המייעצת לנציבות שוויון זכויות לאנשים עם מוגבלות, ופעלה להכנסת הזכות ל"פישוט לשוני" לתקנות נגישות השירות (2016) וכן להכנסת המונח "פישוט לשוני" לתקן הישראלי העוסקת בנגישות ותקשורת בסביבה הבנויה (תקן 1918 חלק 4). בהמשך, טבעה את המונחים "רמפות קוגניטיביות" <ref></ref> ו"פישוט סימולטני"<ref></ref>. היא מורשית נגישות שירות, עומדת בראש המכון הישראלי להנגשה קוגניטיבית של אגודת עמי.

==ביוגרפיה==
שירה ילון-חיימוביץ נולדה בירושלים, לירדנה ילון (לבית רובינוביץ), מורה לבלט ומנהלת מחלקת האורחים של הבונדס, ויעקב ילון (לשעבר שכטר), אומן יודאיקה בנחושת. אחיה, אהוד ילון, הוא טייס באל-על וממקימי Osho Center TLV.

גדלה בשכונת נווה שאנן בירושלים. בילדותה הייתה פעילה בתנועת הצופים ורקדנית בלהקות "הורה ירושלים". למדה בגימנסיה העברית בירושלים (יסודי ותיכון).

שירתה בצה"ל כמורה חיילת, תחילה במסגרת מקא"ם בבסיס חיל חימוש בקציעות ולאחר מכן כמורה חיילת בבית הספר של הצבא בבאר-שבע. עבדה עם עולים חדשים ועם ילידי הארץ ללא ידיעת קרוא וכתוב, ושם נתקלה לראשונה בהוראה מתקנת ובעבודה עם אנשים עם מוגבלות בלמידה.

נשואה לדניאל חיימוביץ, ביולוג אמריקאי ישראלי, נשיא אוניברסיטת בן-גוריון בנגב. הזוג גר בהוד השרון, ולו שלושה ילדים.

==לימודים אקדמיים==
בשנת 1986 סיימה בהצטיינות לימודי תואר ראשון בריפוי בעיסוק בבית הספר לסיעוד ע"ש הנרייטה סאלד של הדסה והאוניברסיטה העברית.
לאחר מכן למדה שנה במגמת המחול באקדמיה למוסיקה ולמחול בירושלים.

את לימודי התואר השני בריפוי בעיסוק סיימה בהצטיינות בשנת 1992, כבוגרת המחזור הראשון של התואר השני בריפוי בעיסוק בבית הספר לריפוי בעיסוק של הדסה והאוניברסיטה העברית בירושלים.

בשנים 4–1993, למדה באוניברסיטת ניו יורק ריפוי בעיסוק. בין השנים 1994 ל-2000 למדה לדוקטורט בחינוך מיוחד באוניברסיטת קונטיקט. כותרת עבודת הדוקטורט שלה הייתה: "חוכמת חיים בקרב אנשים עם מוגבלות שכלית: תפקיד הניסיון והאינטליגנציה המעשית" והמנחה שלה היה פרופסור סטיבן גרינספן.

== עבודה אקדמית וציבורית בנושא נגישות קוגניטיבית ==

ילון-חיימוביץ, מרפאה בעיסוק ומורשית נגישות שירות, עבדה לאורך שנים, קלינית ומחקרית, עם אנשים עם מוגבלות שכלית. תחומי המחקר העיקריים שלה, בשנים האחרונות:
* הוראה ולמידה בריפוי בעיסוק (Scholarship of Teaching and Learning SoTL)
* עיצוב אוניברסלי ללמידה (Universal Design for Learning – UDL)
* הנגשה קוגניטיבית - פיתוח ויישום 'רמפות קוגניטיביות' כלומר התאמות נגישות המאפשרות לאנשים עם מוגבלות קוגניטיבית לקחת חלק ולהשתתף בכל תחומי החיים.

ילון-חיימוביץ פרסמה מודל תאורטי יישומי, להנגשה לאנשים עם מוגבלות קוגניטיבית<ref></ref>. מודל זה הפך לבסיס למודלים ולישומים עתידיים<ref></ref><ref></ref>.

ילון-חיימוביץ הייתה שותפה בדיוני ועדת המשנה שקבעה את תקנות שוויון זכויות לאנשים עם מוגבלות (התאמות נגישות לשירות), התשע"ג–2013, שמחייבות שימוש בשפה פשוטה או שימוש בפישוט לשוני וכן חברה בוועדה שכתבה את הרוויזיה לתקן הישראלי לנגישות התקשורת בסביבה הבנויה אשר כולל הנחיות לשימוש בשפה פשוטה ופישוט לשוני<ref></ref>.

על סמך המודל התאורטי, פיתחה ילון-חיימוביץ את טכניקת "הפישוט הסימולטני"<ref></ref>, אשר יושמה לראשונה ברחבי העולם במהלך אירוויזיון 2019. תאגיד השידור הישראלי סיפק נגישות קוגניטיבית לשידור האירוויזיון באמצעות שידור וידאו דיגיטלי, שעסק בתרגום מה שנאמר בזמן אמת באנגלית, לעברית בשפה פשוטה <ref>Spiro, Amy (12 May 2019). . The Jerusalem Post. </ref>.
שלושה ערוצי "כאן" ביוטיוב הנגישו בעברית את תחרות הזמר לאנשים עם מוגבלות קוגניטיבית, לעיוורים ולאנשים עם מוגבלות בשמיעה בישראל. ההנגשה לאנשים עם מוגבלות קוגניטיבית נעשית באמצעות פישוט סימולטני, ההנגשה לעיוורים נעשית באמצעות תיאור קולי וההנגשה לאנשים עם מוגבלות שמיעה נעשתה באמצעות שפת סימנים,

ילון-חיימוביץ טבעה במחקרה את המושג "רמפה קוגניטיבית".
בדומה להנגשה פיזית, שמטרתה לשפר את מידת התאמתה של מערכת לשימושם של אנשים בעלי יכולות גופניות מגוונות, כך בהנגשה קוגניטיבית מדובר על התאמה של כל מערכת וסביבה לצרכים של אנשים עם יכולות קוגניטיביות מגוונות. הנגשה פיזית היא למשל הצבתה של רמפה על מנת לאפשר הגעה של אנשים המתניידים בכיסא גלגלים למבנה מסוים, או הוספת תבליטים בכתב ברייל על כפתורי המעלית כך שגם לקויי ראייה יוכלו לעשות בה שימוש. בדומה לכך הנגשה קוגניטיבית היא תהליך פישוט של סביבה, כך שהיא תהיה קלה יותר להתמצאות או להבנה, למשל על ידי הצבת שלטים קלים להבנה במקום הוראות בכתב, או צביעת הקירות בחניון של מבנה גדול בכל קומה בצבע שונה, כך שיהיה קל להיזכר במקום החניה. "הרמפה" במקרה זה, היא רמפה קוגניטיבית. כשם שאדם עם מוגבלות בניידות לא יצליח להיכנס למבנה ללא רמפה מתאימה, כך אדם עם מוגבלות קוגניטיבית לא יצליח לצרוך מידע מילולי או אחר מהסביבה, ללא הרמפה הקוגניטיבית המתאימה.

== מחקר אקדמי נוסף ==
מרבית המחקר של ילון-חיימוביץ עסק בבוגרים עם מוגבלות קוגניטיבית<ref></ref>. במהלך עבודת הדוקטורט שלה, היא פיתחה בדיקת וידאו של אינטליגנציה מעשית <ref></ref> שנכללה בהמשך ב- DSM-5 כחלק מההגדרות למוגבלות שכלית<ref></ref>. מחקרים שלאחר מכן, בדקו את היישום של מציאות מדומה עבור אנשים עם מוגבלות פיזית ואינטלקטואלית <ref></ref> ואת השימוש במודלים מכלילים בהוראה בלמידה אקדמית ובחינוך והכשרת סטודנטים לריפוי בעיסוק<ref></ref><ref></ref>.

==פרסומים עיקריים==
* שירה ילון חיימוביץ, [http://www.kshalem.org.il/uploads/pdf/article_4515_1448697441.pdf עיצוב אוניברסלי והנגשה עבור ישראלים עם מוגבלות שכלית], באתר קרן שלם
* ילון-חיימוביץ, ש. (2008). [https://www.justice.gov.il/Units/NetzivutShivyon/sitedocs/negishut_forweb2.pdf מוגבלות גלויה – נגישות סמויה: סיפורם של אנשים עם מוגבלות שכלית]. בתוך: פלדמן, דניאלי -להב וחיימוביץ, נגישות החברה הישראלית לאנשים עם מוגבלות בפתח המאה ה-21. נציבות שוויון זכויות לאנשים עם מוגבלויות, משרד המשפטים, עמודים 573 - 596
* 
* סיגל עוזיאל-קרל, מיכל טנא-רינדה, שירה ילון-חיימוביץ, [http://www.adaptit.co.il/he/כלים/חוברות-הנחייה/חוברת-הנחיות-להנגשה-לשונית.html חוברת הנחיות להנגשה לשונית]
* 
* שירה ילון חיימוביץ, הילה רימון גרינשפן, אורנית אבידן-זיו, [http://www.kshalem.org.il/uploads/pdf/article_6858_1561923647.pdf התאמת תהליך יצירת סמלים ציבוריים ובדיקת מובנותם לאנשים עם מוגבלות שכלית], באתר קרן שלם

<div class="mw-content-ltr">
* 
* 
* 
* 
* Gutman, K., Kreim, Y. and Yalon-Chamovitz, S. (2012). Deconstructing Hierarchies: A pedagogical Model with Service Users Co-Teachers. Social Work Education: The International journal, 31, 202-214.
* Yalon-Chamovitz, S. (2000). Practical intelligence: The cognitive underpinning of occupation. In: Annals of the 6th European Congress of Occupational Therapy. Paris: ERGO. Pp.38-39
</div>

==קישורים חיצוניים==

* [https://www.ono.ac.il/lecturer/prof-shira-yalon-haimovich/ דף מרצה] של פרופ' שירה ילון-חיימוביץ, באתר הקריה האקדמית אונו
* [https://www.ono.ac.il/wp-content/uploads/2019/05/shira-yalon-Chamovitz-cv.pdf קורות חיים] של פרופ' שירה ילון-חיימוביץ, באתר הקריה האקדמית אונו
* [https://www.ono.ac.il/wp-content/uploads/2010/12/ShiraLIST.pdf רשימת פרסומים של פרופ' שירה ילון-חיימוביץ], באתר הקריה האקדמית אונו
* [https://www.researchgate.net/profile/Shira_Yalon-Chamovitz2 רשימת פרסומים של פרופ' שירה ילון-חיימוביץ], באתר ResearchGate

* 
* 
* 
* 

* [http://www.ono.ac.il/wp-content/uploads/2012/09/חוברת-ההנחיות-להנגשה-לשונית.pdf חוברת הנחיות להנגשה לשונית] מאת ד"ר סיגל עוזיאל-קרל, מיכל טנא-רינדה וד"ר שירה ילון-חיימוביץ.
* [https://www.ono.ac.il/news/פרופ-שירה-ילון-חיימוביץ-דיקנית-הסטודנ/ פרופ’ שירה ילון חיימוביץ, דיקנית הסטודנטים וראש צוות המכון להנגשה קוגניטיבית, תרגמה סימולטנית את ההרצאות בכנס השנתי של נציבות שוויון זכויות לאנשים עם מוגבלות ומשרד המשפטים]

== הערות שוליים ==

קטגוריה:סגל הקריה האקדמית אונו
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת קונטיקט
קטגוריה:בוגרות אוניברסיטת קונטיקט
קטגוריה:הוד השרון: אישים
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:יועצות ישראליות
קטגוריה:מרפאות בעיסוק ישראליות
קטגוריה:מדענים ישראלים
קטגוריה:ישראליות שנולדו ב-1962
קטגוריה:ישראלים שנולדו ב-1962